Diari Oficial de la Generalitat Valenciana


Sumari del DOGV 7251, del 09-04-2014 (2014/2991)

Notificació del laude emès per la Junta Arbitral de Transports d'Alacant. Expedient número 065/13-A .
-----------------------------------------------------------------------------------------------------

### Dades del document

Número de DOGV
:   7251

Data del DOGV
:   09-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2991


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports d'Alacant. Expedient número 065/13-A . [2014/2991]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Halcourier que s'ha dictat laude en l'expedient de referència i, com que ho ha sigut possible la seua notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es detalla a continuació:  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: José Antonio López Pardines. Reclamat: Halcourier, que no compareix a l'acte de la vista.  
A Alacant, el 30 de gener de 2014, a les 09.30, hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 065/13-A, es procedix a la celebració de la vista oral respecte de la reclamació següent: danys en la mercaderia. Incompareixença del demandat.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 30 de gener de 2014 per mitjà d'un escrit rebut el 23 de desembre de 2013 per un empleat segons queda acreditat amb l'avís de rebut expedit pel Servici de Correus i que consta en l'expedient.  
  
Concedida la paraula a la part reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que va rebre la mercaderia defectuosa, a pesar que ell no la va arreplegar. La recepció es realitza de forma electrònica i no constata en eixe moment els desperfectes trobats. En l'escrit manifesta també que va subscriure una assegurança de transport de la mercaderia, i reclama pel seu valor, 800 euros.  
De les dades i documents aportats en l'expedient, de les manifestacions realitzades, no es desprén que el demandant arreplegara la mercaderia, no se sap la data en què va ser arreplegada, ni tampoc si els desperfectes van ser ocasionats amb motiu del transport. A més, al seu moment no va al·legar res respecte d'això, ni va reclamar cap quantia a l'assegurança subscrita. Per consegüent, no pot determinar-se una responsabilitat del transportista en els fets.  
Sense més al·legacions i una vegada debatuda la demanda, es dóna per conclosa la vista.  
S'hi apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord de sotmetiment referit a l'arbitratge de les juntes sempre que la quantia de la controvèrsia no excedisca els 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
  
3. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Desestimar la demanda, interposada per José Antonio López Pardines contra Halcourier, ja que dels fets relatats, documents probatoris i declaracions efectuades s'establix que no resulta acreditada la responsabilitat del transportista en els fets descrits.  
Contra este laude es pot exercitar l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant, tal com establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 1 d'abril de 2014.- El president de la Junta Arbitral de Transports d'Alacant: Luis Felipe Suárez Jorcano.